# ИЗЈАВА

**ЗА ПРИВАТНОСТ НА ПОДАТОЦИ ПОТРЕБНИ ЗА ОСТВАРУВАЊЕ НА ПРАВА**

Оваа Изјава за приватност го објаснува видот на лични податоци што Јавното обвинителство на Република Северна Македонија (во натамошниот текст: Контролор), ги собира од различни субјекти со цел остварување на правата од работен однос, други права и/или договорни обврски, како и начинот на кој се користат овие податоци.

# Зошто собираме (обработуваме) лични податоци?

Контролорот собира лични податоци потребни за остварување права и обврски заради:

* + реализација на правата од работен однос на вработените во Јавното обвинителство и
  + реализација на договорни обврски на Јавното обвинителство на Република Северна Македонија кон други субјекти

Податоците се собираат во електронска и/или хартиена форма, согласно потребите на работните процедури. Вака прибраните податоци не се користат за ниту една друга цел освен за директната намена за која се собираат. Пред почетокот на прибирањето и обработката на податоците, субјектот потпишува Изјава за согласност за користењето на личните податоци.

# Какви податоци собира Контролорот?

Контролорот ги собира сите неопходни податоци поврзани со правата од работен однос (име и презиме, датум на раѓање, адреса, матичен број, трансакциска сметка, податоци за образование, пол и национална припадност, податоци за здравствена состојба на вработениот и сл). За реализација на договорни обврски, Контролорот ги собира сите неопходни податоци од договорните субјекти (име и презиме/назив на правно лице, адреса, матичен/даночен број, трансакциска сметка и сл.)

1. **Кој е одговорен за обработка на податоците?**

Контролорот е субјект кој ја врши обработката на личните податоци и ги утврдува целите на обработка, единствено во согласност со Законот за заштита на личните податоци. Податоците поврзани со права од работен однос ги обработува Одделението за човечки ресурси и Секторот за финансиски прашања во Јавното обвинителство на Република Северна Македонија. Податоците поврзани со реализација на договорни обврски ги обработува Секторот за финансиски прашања.

# Кој е правниот основ за обработка на личните податоци?

Обработката на лични податоци потребни за остварување на правата од работен однос е во согласност со Законот за работни односи, Законот за јавно обвинителство и Законот за јавнообвинителска служба. Обработката на лични податоци потребни за реализација на договорни обврски е во согласност со облигационото право и склучените договори меѓу Контролорот и други субјекти.

# Кој може да ги види моите лични податоци?

До прибраните податоци по овој основ можат да пристапат само овластените лица од Јавното обвинителство на Република Северна Македонија.

1. **Како да ги контролирате вашите податоци?**

Може да испратите барање до Јавното обвинителство на Република Северна Македонија (е-пошта на [jorm@jorm.org.mk](mailto:jorm@jorm.org.mk) и [financejorm@gmail.com](mailto:financejorm@gmail.com) адреса Кеј Димитар Влахов бб, Скопје).

# Можам ли да пристапам до моите податоци?

Вие имате право да пристапите до вашите податоци во секое време и бесплатно, со испраќање на барање до Јавното обвинителство на Република Северна Македонија (е-пошта на [jorm@jorm.org.mk](mailto:jorm@jorm.org.mk) и [financejorm@gmail.com](mailto:financejorm@gmail.com), адреса Кеј Димитар Влахов бб, Скопје).

# Можам ли да ги менувам моите податоци?

Доколку утврдите дека податоците се погрешни/изменети, имате право да поднесете барање за исправка/промена до Јавното обвинителство на Република Северна Македонија (е-пошта на jorm@jorm.org.mk и [financejorm@gmail.com](mailto:financejorm@gmail.com), адреса Кеј Димитар Влахов бб, Скопје).

# Може ли да побарам ограничување на обработката на моите податоци?

Вие имате право да ја ограничите обработката на вашите лични податоци во секое време со испраќање на барање до Јавното обвинителство на Република Северна Македонија (е-пошта на [jorm@jorm.org.mk](mailto:jorm@jorm.org.mk) и [financejorm@gmail.com](mailto:financejorm@gmail.com), адреса Кеј Димитар Влахов бб, Скопје), кога ја оспорувате точноста на вашите лични податоци, или кога на Контролорот повеќе не му се потребни податоците за извршување на неговите задачи. Вие исто така можете да ја блокирате обработка и кога работењето е незаконско и вие се спротивставувате на бришење на податоците. Сепак, блокирањето не е можно во случај на службена истрага. Исто така, ограничувањето на обработката може да предизвика пречки во остварување на наведените права и обврски.

# Дали можам да ги избришам моите податоци?

Вие имате право да ги избришете вашите податоци во секое време со испраќање на барање до Јавното обвинителство на Република Северна Македонија (е-пошта на [jorm@jorm.org.mk](mailto:jorm@jorm.org.mk) и [financejorm@gmail.com](mailto:financejorm@gmail.com), адреса Кеј Димитар Влахов бб, Скопје), кога обработката е незаконска.

# Дали се споделуваат моите лични податоци со други лица?

Вашите податоци се чуваат во Контролорот, освен ако не побарате од Контролорот или пак дадете согласност истите да бидат споделени. Во случај на споделување на Вашите податоци, ќе бидете известени на кого се откриени, за која цел и врз кој законски основ.

# Дали имам право на приговор?

Да, имате право на приговор и да се спротивставите на обработката во кое било време со испраќање на барање до Јавното обвинителство на Република Северна Македонија (е-пошта на jorm@jorm.org.mk и [financejorm@gmail.com](mailto:financejorm@gmail.com), адреса Кеј Димитар Влахов бб, Скопје), кога постојат легитимни причини во врска со вашата конкретна ситуација. Контролорот ќе постапи по вашето барање во рок од 15 дена од денот на поднесување на барањето.

# Што можам да направам во случај на проблем?

а) Првиот чекор е да го известите Контролорот со испраќање е-пошта на jorm@jorm.org.mkи да побарате да преземе акција.

б) Вториот чекор, ако не добиете одговор или ако не сте задоволни од преземената акција, контактирајте со нашиот офицер за заштита на личните податоци на [biljana02@gmail.com.](mailto:biljana02@gmail.com.)

в) Во секое време можете да поднесете барање до Агенцијата за заштита на личните податоци [www.azlp.mk](http://www.azlp.mk/), која ќе постапи по вашето барање и ќе ги донесе потребните мерки.

# Кога ќе започне обработката на моите лични податоци?

Обработката започнува во моментот кога ќе започне постапка за вработување или за склучување договор со Јавното обвинителство на Република Северна Македонија.

# Безбедност на личните податоци

Контролорот е посветен на заштита на вашите лични податоци. Затоа, користи безбедносни технологии и процедури со кои се заштитуваат вашите лични податоци пред се од неовластен пристап, употреба или откривање. Вашите податоци се чуваат на компјутерски системи со ограничен пристап и во контролирана околина.

# Колку долго ги чуваме вашите податоци?

Контролорот ќе ги чува вашите лични податоци онолку долго колку што трае потребата/законската обврска за реализација на правата и обврските заради кои биле прибрани податоците.